Palade

Palade on küla Hiiumaa vallas, Kärdla ja Suuremõisa vahel. Kuni 2017. aasta Eesti omavalitsuste haldusreformini kuulus küla Pühalepa valda.

Palade asub Kärdlast 7 km kagus. Lähimad külad on Partsi kagus, Sakla lõunas, Ala edelas, Lõpe läänes ja Lõbembe põhjas.Eesti kohanimeraamat, kaart 48

Nimi
Carl Friedrich Wilhelm Russwurm pidas külanime lähtekohaks rootsikeelseid sõnu pålad torp 'vaiküla'. Paul Ariste tuletas külanime sõnast pala 'tükk, osa'. Temaga ühines Lauri Kettunen, kes tõi võrdluseks kohanimed Pala, Palakese, Palametsa, Palamulla ja Palase, ehkki need kõik ei tohiks sõnast pala pärineda. Kettuse arvates pole tegu sõnaga palu 'nõmm' nagu 2 km loodes asuva Paluküla nimes. Kuid Valdek Palli arvates tulevad kõik pala-tüvelised kohanimed just sõnast palu.  Kohanime on esmamainitud 1564 kujul Pola. 1565 on nime mainitud kujul Palada.

Loodus
pisi|Kuradikivi Palade külas
Suure osa küla alast hõlmab Kukka maastikukaitseala. Vana maantee lähedal metsas asub Kuradikivi ja kaks rändrahnu ning koolimajast põhjas asub Palade rändrahn. Küla läbib Ussisoo peakraav, külas asub Palade Silmaallikas.

Elanike arv
Paladel elas 2011. aasta rahvaloenduse andmetel 27 inimest. Kõik elanikud olid eestlased.

 Elanike arv  Aasta75  195946  1970166  1979243  198929  200027  201131  201926 2021

Talud
Palade talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Hanspiku  Hanspik 2  Hunga   Kura 3  Jürna   Apri, Jõema 4   Krisna Heinsaar 5  Kubja  Kokla 6  Laasi  Kokla 7  Luhastu  Arro 8  Märjamaa  Kurba, Talp 9  Palade  Kokla 10  Peedu  Hari 11  Pendi  Visso 12  Põllu  Kokla 13  Pärdi   Hansman, Juurik 14  Siia  Jääger 15  Silla   Sild 16  Sooääre  Sild 17  Teiama  Pado 18  Tooma   Kaev 19  Veski   Kokla

Ajalugu 
Palade kuulus ajalooliselt Hiiu-Suuremõisa mõisa alla. 1564 elas Kukka vakuses talunik matz i Pola. Järgmisel aastal esines tema nimi kujul Matz i Palada. 1688 elas Palukülas Pallode Lenu ja 1798 nimetati Pallade talu. 1725–1726 Läänemaa adramaarevisjonis oli külas 5 talu, kus elasid peremehed Palade Peter, Maehe Mick, Matzi Siemo, Matzi Niels ja Hinriche Mick.

1835 oli külas kolm talu, mille peremehed said omale perekonnanimedeks Hellmann, Märjama ja Sooääre (Soäre), sulasrahvas aga Paljasmaa, Pildak, Singi ja Timmermann.Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835

Palade koosseisu kuulusid 1939 Lõbembe ning 1977–1997 Ala, Lõpe ja Sakla külad.

Transport 
Küla läbivad Heltermaa–Kärdla–Luidja maantee ja Vana maantee, külast algab Palade – Kõlunõmme tee. Külas asub bussipeatus.

pisi|Soera talumuuseumi kompleks 2013. aastal

Kultuur 
Külas asuvad Palade põhikool, Soera Talumuuseum, Palade Kivimite Maja, kabel, spordihall ja staadion. Palade kalmistu ei jää küla piiresse, vaid asub maanteest edelas Sakla külas, teised eespoolmainitud rajatised teest kirdes. Küla elamud jäävad peamiselt vana maantee juurde, mis kulgeb uuega umbes paralleelselt pool kilomeetrit kirdes.

Pilte

Vaata ka
"Rahu eest"

 Viited 

Kategooria:Hiiumaa valla külad
Kategooria:Pühalepa kihelkond